Houdini miatt lett bűvész korunk egyik legnagyobb sztárja, Andrew Basso - Blikk.hu
Sztárvilág » Sztársztorik » Houdini miatt lett bűvész korunk egyik legnagyobb sztárja, Andrew Basso
Houdini miatt lett bűvész korunk egyik legnagyobb sztárja, Andrew Basso
2018. feb. 14. 15:36
Az olasz mágus már tiniként sztár lett a bűvészek között
Budapest — Hamarosan hazánkba érkezik a világ egyik legsikeresebb előadása, a The Illusio­nists, amelyben hét bűvész mutatja be lélegzet­elállító, nemritkán veszélyes trükkjeit.
Ezen a héten róluk szól a Blikk új sorozata. A show egyik legnagyobb sztárja, Andrew Basso (32) már nagyon várja, hogy Budapestre érkezzen, ugyanis itt született kedvenc bűvésze, Harry Houdini (1874–1926)!
Harry Houdini nagy hatással volt Bassóra /Fo­tó: Northfoto
Az olasz Basso korunk egyik legelismertebb szabadulóművésze, aki Houdini híres mutatványát is megmutatja hamarosan a magyar közönségnek. Basso nem tagadja, bár számtalanszor megcsinálta már a trükköt, minden alkalommal fél előtte.
A bűvész elárulta, hogy mindig izgul a mutatványok előtt, szó szerint fellélegezhet minden sikere után /Fo­tó: Claudia James
– A mai napig izgulok fellépés előtt, függetlenül attól, hogy mennyire veszélyes a mutatvány, amit előadok. Szerencsére még sosem volt gond, de ismerek olyan bűvészt, aki majdnem megfulladt egy szabadulás közben. Ezért is fontos, hogy kellően koncentráljak, és higgadt legyek a víz alatt, ugyanis ha bármi balul sül el, nekem akkor is meg kell őriznem a nyugalmamat, hiszen nem jöhetek fel bármikor levegőt venni. Legalább három percet ki kell bírnom a víz alatt, és ez elég ijesztő – mesélte lapunknak az olasz szabadulóművész, aki május 2. és ­6. között többször is előadja majd mutatványát a Tüskecsar­nokban.
Andrew Basso veszélyes trükköt ad elő a színpadon, akár 3 percig is vissza kell tartania a levegőt a víz alatt /Fotó: Claduia James
Basso a kilencvenes évek közepén kezdte képezni magát. A nagy áttörés 2003-ban jött el, amikor 17 évesen, több ezer ember előtt előadta Houdini híres számát, amikor egy vízzel teli tartályból szabadult ki. Ezután több versenyt is megnyert, végül 2009-ben teljesült az egyik nagy álma, és létrehozta a Prestige Magic Academyt Olaszországban, ahol fiatal bűvészeket képeznek. Az olasz szabadulóművész nagyon várja már, hogy Budapestre érkezzen.
– Imádom Európát, hiszen ott minden országban egy kicsit otthon érzem magam. Örülök ennek a turnénak is, külön vártam Magyarországot, ugyanis ez a példaképem, Harry Houdini szülőhazája – magyarázta az illuzionista, aki elárulta, szerinte mi nehezíti a magyar kollégái munkáját. – Magyarországon nem lehet tolvajkulcsot használni, de még birtokolni sem. Még a lakatosok, tehát a szakemberek sem gyárthatnak ilyen kulcsokat, és nem is lehet náluk. Legalábbis hivatalosan – mondta nevetve a Blikknek.
Apjától kapta első varázskönyvét
– Apukámtól kaptam az első bűvészes könyvemet, és azt hiszem, hogy akkor megpecsételődött a sorsom. Abban olvastam a nagy Houdiniről, és akkor tudtam, hogy szabadulóművész akarok lenni. Persze sok más bűvészmutatványt is ismerek. Kártya­trükköket, eltűnős mutatványokat, de kiszabadulni egy lehetetlen helyzetből, na ez az én specialitásom – mesélte Basso.
Félig magyar a csinos bűvésznő, aki elvarázsolta a világot
14:53 Drámai mérkőzés - Sírva búcsúztak Lázár Bencétől a stadionban
14:51 Dibusznak gratulált még Lanzafame is